CELEX ID: 32010D0216
Publication Date: 2010-04-14

Document Text:
KOMISJONI OTSUS,
14. aprill 2010,
millega muudetakse Euroopa Parlamendi ja nõukogu direktiivi 2009/42/EÜ kaupade ja reisijate merevedu käsitlevate statistiliste aruannete kohta
(EMPs kohaldatav tekst)
(2010/216/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 6. mai 2009. aasta direktiivi 2009/42/EÜ kaupade ja reisijate merevedu käsitlevate statistiliste aruannete kohta, (1) eriti selle artiklit 3,
ning arvestades järgmist:
(1)
Euroopa statistika koostamisel peaksid olema tasakaalus kasutajate vajadused ja vastajate koormus.
(2)
Euroopa tasandil on tehtud kaupade ja reisijate merevedu käsitlevaid statistilisi aruandeid reguleerivate Euroopa õigusaktide alusel kogutud olemasolevate andmete ning avaldamispõhimõtete tehniline analüüs, et esitada ettepanekuid võimalike tehniliste lahenduste kohta, millega võiks muuta statistika koostamiseks vajalikud tegevused võimalikult lihtsaks, hoides lõpliku väljundi vastavuses kasutajate praeguste ja prognoositavate vajadustega.
(3)
Kõnealuse analüüsi tulemusel tuleks senine kvartalistatistika Euroopa suurimate sadamate reisijateveo kohta ja senine kvartalistatistika Euroopa suurimate sadamate laevaliikluse kohta esitada komisjonile (Eurostat) ja avaldada kord aastas ning klassifitseerimise mõõtmega „laevade riikkondsus” seotud muutujat praeguses kvartalistatistikas Euroopa suurimate sadamate reisijateveo kohta peaksid liikmesriigid koguma vabatahtlikult.
(4)
Rannikualade nomenklatuuri ja laevade riikkondsuse nomenklatuuri tuleb kohandada tehnilise arenguga.
(5)
Seetõttu tuleks direktiivi 2009/42/EÜ vastavalt muuta.
(6)
Käesoleva otsusega ettenähtud meetmed on kooskõlas Euroopa Parlamendi ja nõukogu 11. märtsi 2009. aasta määrusega (EÜ) nr 223/2009 (Euroopa statistika kohta) (2) asutatud Euroopa statistikasüsteemi komitee arvamusega,
ON VASTU VÕTNUD KÄESOLEVA OTSUSE:
Artikkel 1
Direktiivi 2009/42/EÜ IV, V ja VIII lisa asendatakse käesoleva direktiivi lisa tekstiga.
Artikkel 2
Käesolev otsus jõustub järgmisel päeval pärast selle avaldamist Euroopa Liidu Teatajas.
Käesolevat otsust kohaldatakse alates 2009. vaatlusaastast 2009. aasta andmete suhtes.
Brüssel, 14. aprill 2010

EuroVoc Classification:
Level 1: 100154
100146
Level 2: 100238
100240
100190
Level 3: 2181
4522
4256
All Concepts: 4256
4509
4511
4522